# Rodrigo De Paul

Rodrigo Javier De Paul (Sarandí, Gran Buenos Aires, 24 de maig de 1994 és un futbolista professional argentí que juga com a migcampista per l'Atlètic de Madrid.

## Carrera esportiva
### Racing Club

De Paul va ingressar al planter del Racing Club de Avellaneda el 2002, a vuit anys. Fou convocat amb el primer equip el 24 de juny 2012, encara en edat júnior, per un partit contra el Vélez Sarsfield, tot i que finalment va romandre a la banqueta en una derrota a casa per 1–2.
El 10 de febrer de 2013 De Paul va jugar el seu primer partit com a professional, substituint Mauro Camoranesi al minut 76 en una derrota per 0–3 contra l'Atlético de Rafaela. Va marcar el seu primer gol un mes després, el darrer d'una victòria per 3–0 contra el San Martín de San Juan.
De Paul va jugar 19 partits durant la temporada 2012–13 de la primera divisió argentina. La temporada següent, 2013–14, va jugar 35 partits i hi va marcar quatre gols.

### València

El 9 de maig de 2014 es va anunciar que el València CF havia arribat a un acord amb el Racing per fitxar De Paul per 6.5 milions de dòlars. Va signar un contracte per cinc anys amb els valencians el 6 de juny, i va debutar a La Liga el 23 d'agost, substituint Paco Alcácer al minut 65 en un empat 1–1 a fora de casa contra el Sevilla FC, però en què fou expulsat un minut després per culpa d'una agressió a Aleix Vidal.

### Cessió al Racing Club de Avellaneda

El gener de 2016, al mercat d'hivern, i després d'haver jugat només sis partits com a titular amb el València, fou cedit al seu club anterior, el Racing Club de Avellaneda, fins a final de temporada, coincidint amb l'arribada també cedit de Denís Txérixev al València.

## Palmarès
### Selecció argentina

* 1 Copa del Món: 2022
* 2 Copes Amèrica: 2021, 2024
* 1 Copa de Campions Conmebol-UEFA: 2022

## Referències

* ↑ Así es Rodrigo de Paul, nuevo jugador del Valencia CF; Deporte Valenciano, 2 de maig de 2014 (castellà)
* ↑ En su casa, Atlético de Rafaela goleó a Racing; Mundo D, 10 febrer 2013 (castellà)
* ↑ En otro partido con incidentes, Racing goleó y ayudó a Independiente Arxivat 2015-12-08 a Wayback Machine.; Cancha Llena, 10 març 2013 (castellà)
* ↑ Comunicat oficial Arxivat 2022-11-13 a Wayback Machine.; Web del València, 9 de maig de 2014 (castellà)
* ↑ Rodrigo de Paul, nuevo jugador del Valencia CF Arxivat 2022-11-30 a Wayback Machine.; Web del València, 6 de juny de 2014 (castellà)
* ↑ «Punto de fe del Valencia» (en castellà). Marca, 23-08-2014. [Consulta: 3 setembre 2014].
* ↑ «Rodrigo de Paul vuelve a Racing Club» (en castellà). pasionfutbol.com. Arxivat de l'original el 2 de febrer 2016. [Consulta: 3 febrer 2016].
* ↑ Aspas, Sergio. «Cheryshev, cedido al Valencia» (en castellà). El Mundo, 01-02-2016. [Consulta: 3 febrer 2016].
* ↑ «Argentina, campió del Món 2022 després de derrotar França a la final del Mundial». El Nacional, 18-12-2022.
* ↑ «Argentina es proclama campiona de la Copa Amèrica després de derrotar el Brasil». RAC 1, 11-07-2021.
* ↑ Masachs, Xevi «Argentina i Messi amplien la col·lecció de títols». L'Esportiu, 15-07-2024 [Consulta: 15 juliol 2024].
* ↑ «Argentina, campiona de la nova "Finalíssima"». CCMA, 01-06-2022.

## Enllaços externs

* Rodrigo De Paul, Fitxa a Soccerway